आज की वैदिक गणित कार्यशाला के मुख्य अतिथि दिल्ली से पधारे शिक्षा संस्कृति उत्थान न्यास वैदिक गणित के राष्ट्रीय संयोजक श्री कैलाश विश्वकर्मा जी रहे। चित्रा महाविद्यालय नौबस्ता में हुई वैदिक गणित पर निःशुल्क कार्यशाला में छात्रों को सबसे कठिन लगने वाले विषय गणित को वैदिक गणित के माध्यम से सरलतम बनाने के लिये शिक्षकों एवं अध्ययनरत शिक्षकों के बीच विस्तृत चर्चा हुई। इस दौरान न्यास के वैदिक गणित के राष्ट्रीय संयोजक श्री कैलाश विश्वकर्मा जी ने कहा कि आज अध्ययन कर रहे छात्रों को सभी विषयों में गणित विषय सबसे कठिन विषय लगता है। हमेशा ही गणित विषय से छात्र/छात्रायें भयभीत सा रहते हैं। जबकि गणित विषय को वैदिक गणित के माध्यम से पढ़ना, समझना व गणित के सवालों को हल करना अत्यधिक सरल है।